text: Alvorlig arbejdsulykke på havn
  26 januar 2019 kl. 18.56
  En mand har fået et svært hovedtraume efter ulykke på Esbjerg Havn. Han er overført til Odense Universitets Hospital.
  En 49-årig mand fra Esbjerg er lørdag eftermiddag faldet af en tug master, mens der blev arbejdet med at køre trailere af og på et skib i Esbjerg Havn.
  Manden slog hovedt mod en jernvæg på skibet og har pådraget sig et voldsomt hovedtraume, fortæller vagtchef Bjørn Pedersen, Syd- og Sønderjyllands Politi til TV SYD.
  Manden blev først kørt til Sydvestjysk Sygehus i Esbjerg men blev efterfølgende overført til Odense Universitets Hospital. 
  Mandens pårørende er underrettet om ulykken.
  Esbjerg: Arbejdsulykke på havnen i Esbjerg. 49 årig mand faldt af en Tug Master og pådrog sig hovedtraume. Overføres til Odense Universitets Hospital. Ikke yderligere oplysninger p.t. Vagtchefen. #politidk
  
  